
Répáshuta Község Önkormányzata

3559 Répáshuta, Kossuth út 2.

216-4/2013.




     JEGYZŐKÖNYV 

Készült Répáshuta Község Önkormányzata Képviselő-testületének 2013. május 15. napján 9.00 órakor kezdődő üléséről.

Helye: Répáshuta Önkormányzati Hivatal tanácskozó terme

Jelen vannak:
Mátrai Károly polgármester


Telekes Gábor alpolgármester


Erdős Tamás önkormányzati képviselő


Kátai Imre


„


Petőfi Valéria

„


Dr. Hegyközi Béla jegyző

A polgármester köszönti a képviselő-testületet. Megállapítja, hogy az ülés határozatképes, azt megnyitja.

Ismerteti a napirendet:

1./ Az általános iskola és tornaterem vagyonkezelési szerződésének megvitatása
     Előadó: Mátrai Károly polgármester

A napirendi pontot a képviselő-testület változtatás nélkül 5 igen szavazattal elfogadja. 

A polgármester ismerteti a Klebelsberg Intézményfenntartó Központtal kötendő vagyonkezelési szerződés tervezetét.

(jegyzőkönyv melléklete)

Észrevétel nem hangzott el.

Ezt követően 5 képviselő szavazott és 5 igen szavazattal a következő határozatot hozta:

Répáshuta Község Képviselő-testületének

19/2013.(V.15.) Önkormányzati Határozata
Tárgy: Vagyonkezelési szerződés elfogadása

Répáshuta Község Önkormányzatának Képviselő-testülete úgy határozott, hogy a Klebelsberg Intézményfenntartó Központtal a vagyonkezelési szerződést az alábbi tartalommal elfogadja:

VAGYONKEZELÉSI szerződés

amely létrejött egyrészről a 
Répáshuta Község Önkormányzata
székhelye: 3559 Répáshuta Kossuth út 2.

képviseli: Mátrai Károly

törzsszáma: 349107

adóigazgatási azonosító száma: 15349105-1-05

bankszámlaszáma: 11734004-15349105-00000000

statisztikai számjele:15349105-844-321-05

mint átadó (a továbbiakban: Önkormányzat), valamint a

Klebelsberg Intézményfenntartó Központ

székhelye: 1055 Budapest, Szalay u. 10-14.

képviseli: Ragályiné Hajdú Zsuzsanna tankerületi igazgató

adóigazgatási azonosító száma: 15799658-2-41

Előirányzat-felhasználási keretszámla száma: 10032000 00329307 00000000

ÁHT azonosítója: 335262

statisztikai számjele: 15799658-8412-312-01

mint átvevő (a továbbiakban: KIK) 

(a továbbiakban együtt: Felek) között alulírott helyen és napon a következő feltételekkel:

ELŐZMÉNYEK

A nemzeti köznevelésről szóló 2011. évi CXC. törvény (a továbbiakban: Nkt.) 74.§ (1) bekezdése alapján 2013. január 1-jétől „az állam gondoskodik - az óvodai nevelés, a nemzetiséghez tartozók óvodai nevelése, a többi gyermekkel, tanulóval együtt nevelhető, oktatható sajátos nevelési igényű gyermekek óvodai nevelése kivételével - a köznevelési alapfeladatok ellátásáról”. A Kormány a Klebelsberg Intézményfenntartó Központról szóló 202/2012. (VII.27.) Korm. rendelet 3. § (1) bekezdése c) pontjában az állami köznevelési közfeladat ellátásában fenntartóként részt vevő szervként, ennek keretében az állami fenntartású köznevelési intézmények (a továbbiakban: intézmény) fenntartói jogai és kötelezettségei gyakorlására 2013. január 1-jei hatállyal a KIK-et jelölte ki.

Az intézmény(eke)t a KIK működteti.

Az Nkt. 76.§ (5) bekezdés a) pontja, valamint köznevelési feladatot ellátó egyes önkormányzati fenntartású intézmények állami fenntartásba vételéről szóló 2012. évi CLXXXVIII. törvény (a továbbiakban: Törvény) 8.§ (1) bekezdés b) pontja alapján az Önkormányzat tulajdonában levő, az intézmény(ek) feladatainak ellátását szolgáló ingatlan és ingó vagyon – ideértve a taneszközöket, továbbá az intézmény(ek)ben levő eszközöket, felszereléseket –, a KIK ingyenes vagyonkezelésébe kerül. 

A Felek a Törvény 13.§ (2) a) pontja alapján 2012. december 13-án átadás-átvételi megállapodást kötöttek, amelyben meghatározták a KIK ingyenes vagyonkezelésébe kerülő ingó és ingatlan vagyonelemek körét.
A szerződés tárgyát képező vagyonelemek vagyonkezelői joga gyakorlásának szabályait a Felek az alábbiak szerint állapítják meg:

A szerződés tárgya

1. Az Önkormányzat vagyonkezelésbe adja, a KIK vagyonkezelésbe veszi az Általános Iskola Hrsz: 1 sz. 370 m² hasznos alapterületű „tervrajzon megjelölt helységeit”, valamint a Tornaterem Hrsz: 2/1.sz 533 m² hasznos alapterületű ingatlanait.

2.  A KIK az ingatlanra vonatkozó vagyonkezelői joga jogszabály erejénél fogva ingatlan-nyilvántartási bejegyzés nélkül jön létre. 

Felek Jogai és kötelezettségei

3. A KIK vagyonkezelésében levő ingatlant a Pedagógiai Programban, az intézmény(ek) szervezeti és működési szabályzatában, házirendjében meghatározott feladatok ellátásának zavarása nélkül, az ott meghatározott tanítási időn kívül, az Önkormányzat – a KIK-kel legalább 15 nappal korábban történt megállapodást követően – önkormányzati, egyéb helyi közösségi, kulturális rendezvények lebonyolítása céljából térítésmentesen használja.

4. A KIK biztosítja, hogy az Önkormányzat az önkormányzati, helyi közösségi, kulturális célú hirdetményeit az ingatlanban a közösen meghatározott helyen és módon, a KIK által meghatározott időtartamban kifüggesztheti. 

5. A KIK-et a vagyonkezelésében levő vagyonnal kapcsolatban megilletik a tulajdonos jogai, és terhelik a tulajdonos kötelezettségei – ideértve a számvitelről szóló törvény szerinti könyvvezetési és beszámoló-készítési kötelezettséget is – azzal, hogy

a) a vagyont nem idegenítheti el, valamint - jogszabályon alapuló, továbbá az ingatlanra közérdekből külön jogszabályban feljogosított szervek javára alapított használati jog, vezetékjog vagy ugyanezen okokból alapított szolgalom, továbbá a helyi önkormányzat javára alapított vezetékjog kivételével - nem terhelheti meg,

b) a vagyont biztosítékul nem adhatja,

c) a vagyonon osztott tulajdont nem létesíthet,

d) a vagyonkezelői jogot harmadik személyre nem ruházhatja át és nem terhelheti meg, valamint

e) polgári jogi igényt megalapító, polgári jogi igényt eldöntő tulajdonosi hozzájárulást a vagyonkezelésében lévő vagyonra vonatkozóan hatósági és bírósági eljárásban sem adhat, kivéve a jogszabályon alapuló, továbbá az ingatlanra közérdekből külön jogszabályban feljogosított szervek javára alapított használati joghoz, vezetékjoghoz vagy ugyanezen okokból alapított szolgalomhoz történő hozzájárulást.

A. A KIK a vagyonkezelésében levő vagyont a központi berendezésekkel és felszerelésekkel együtt rendeltetésszerűen, a vagyonkezelési szerződésnek, a rendes gazdálkodás szabályainak megfelelően, a vagyonra vonatkozó biztonsági előírások betartásával, a közvagyont használó személytől elvárható gondossággal mások jogainak és törvényes érdekeinek sérelme nélkül jogosult birtokolni, használni, szedni hasznait. 
B. A KIK a vagyonkezelésében levő és a közös használatra szolgáló vagyont, a központi berendezésekkel és felszerelésekkel együtt rendeltetésszerűen, a vagyonkezelési szerződésnek, a rendes gazdálkodás szabályainak megfelelően, a vagyonra vonatkozó biztonsági előírások betartásával, a közvagyont használó személytől elvárható gondossággal mások jogainak és törvényes érdekeinek sérelme nélkül jogosult birtokolni, használni, szedni hasznait. (ingatlanrész használata esetén).
6. Amennyiben a KIK a vagyonkezelésében levő vagyon hasznosítását másnak átengedi, a használó magatartásáért, mint sajátjáért felel.

7. A KIK viseli a vagyonkezelésében levő vagyonnal összefüggő költségeket, közterheket, díjakat, gondoskodik a vagyonvédelemről. 

8. A KIK felelős az ingatlannal kapcsolatban, a tűzvédelmi, munkavédelmi és környezetvédelmi törvényekben és egyéb kapcsolódó jogszabályokban foglaltak betartásáért és betartatásáért.

9. A KIK köteles teljesíteni a vagyonkezelésében levő vagyonnal kapcsolatban a jogszabályban, illetve a vagyonkezelési szerződésben előírt nyilvántartási, adatszolgáltatási, és elszámolási kötelezettséget.

10. A vagyonkezelésbe adott vagyont, annak értékét és változásait a KIK nyilvántartja. Az érték nyilvántartásától el lehet tekinteni, ha az adott vagyontárgy értéke természeténél, jellegénél fogva nem állapítható meg. A nyilvántartásnak tartalmaznia kell a vagyon elsődleges rendeltetése szerinti közfeladat megjelölését is. A nyilvántartási adatok - a minősített adat védelméről szóló törvény szerinti minősített adat kivételével - nyilvánosak.
11. A KIK a használatában lévő vagyont érintő lényeges változásokat, a változás bekövetkezésétől számított 5 napon belül köteles jelenteni az Önkormányzatnak. 

12. A KIK köteles az Önkormányzatot haladéktalanul értesíteni az ingatlan egészét fenyegető veszélyről és a beállott kárról, a tudomására jutott minden olyan tényről, adatról, körülményről, amely a vagyon rendeltetésszerű, zavarmentes használatát akadályozza, kár bekövetkezésével fenyeget, a vagyon nagyobb mérvű romlásához vezethet, valamint arról ha őt jogai gyakorlásában harmadik személy akadályozza. 

13. A KIK köteles tűrni, hogy az Önkormányzat a veszély elhárítására, a kár következményeinek megszüntetésére a szükséges intézkedéseket megtegye. 

14. Az értesítés elmaradása vagy késedelme miatt bekövetkezett kárt, illetve költségnövekedést a KIK köteles viselni.

15. A KIK felel minden olyan kárért, amely a rendeltetésellenes vagy szerződésellenes használat következménye. A nem rendeltetésszerű használat folytán keletkezett hibák kijavítása, károk megtérítése a KIK kötelezettsége függetlenül attól, hogy a bekövetkezett hiba, illetve kár alkalmazottjai, ügyfelei, az intézmény tanulói vagy az érdekkörében eljáró személy magatartására vezethető vissza. Nem terheli a KIK-et a kártérítési kötelezettség, ha bizonyítja, hogy úgy járt el, ahogy adott helyzetben a közvagyon használójától elvárható.

16. Az Önkormányzat a KIK-től követelheti a vagyonkezelésbe adott vagyon rendeltetés-, illetve szerződésellenes használatának megszüntetését. Ha a KIK a rendeltetés-, illetve szerződésellenes használatot – az Önkormányzat felhívása ellenére – tovább folytatja, az Önkormányzat kártérítést követelhet.

17. A KIK gondoskodik a vagyonkezelésében levő vagyon értékének, állagának megóvásáról, karbantartásáról, a szükséges felújítások, pótlások, cserék kivitelezési munkálatainak elvégzéséről, elvégeztetéséről így az ingatlanban levő központi berendezések, az ezekhez csatlakozó vezetékrendszerek munkaképes állapotának biztosításáról, az átvételkori állapotnak megfelelő szinten tartásáról.

18. A KIK a saját költségén az Önkormányzat előzetes írásbeli engedélye alapján jogosult

a) a vagyonkezelésében levő ingatlant átalakítani, illetőleg a falak, a mennyezet, vagy a padlózat megbontásával, tárgyaknak azokhoz történő rögzítésével járó műveletet, 

b) az elszámolt értékcsökkentést meghaladó, annak értékét növelő beruházást, felújítást végezni.

19. A beruházás, felújítás értékét a KIK-nek bizonylatokkal kell igazolnia és azokról évente írásban be kell számolnia az Önkormányzatnak. 

20. A KIK az ingatlanban riasztórendszert, telefonos és számítógépes hálózatot építhet ki emeletek összekötésével együtt. Erről előzetesen köteles az Önkormányzatot írásban tájékoztatni.

21. A KIK jogosult az ingatlant saját berendezéseivel ellátni, e berendezések felett szabadon rendelkezhet, és a szerződés megszűnése esetén ezeket saját tulajdonaként elszállíthatja, köteles azonban az eredeti állapotot saját költségén helyreállítani.

22. Az Önkormányzat az ingatlanban lévő, a KIK tulajdonát képező vagyontárgyakért felelősséget nem vállal.  

23. A KIK vagyonkezelésébe adott, a köznevelési feladat ellátáshoz véglegesen feleslegessé vált vagyont – beleértve a rendeltetésszerű használat mellett elhasználódott vagy elavult eszközöket is – 20 napon belül köteles az Önkormányzat részére visszaadni, aki köteles azt visszavenni. A KIK a rendeltetésszerű használat mellett elhasználódott vagy elavult eszközök kivételével az egyéb vagyont rendeltetésszerű használatra alkalmas állapotban köteles visszaadni az Önkormányzatnak.

24. Tulajdonosi ellenőrzés

Az Önkormányzat, mint tulajdonos évente legalább egy alkalommal, a nevelő-oktató munka, illetve a KIK működésének zavarása nélkül, előzetes étesítés alapján a vagyonkezelésbe adott önkormányzati vagyonnal való gazdálkodást, a vagyon rendeltetésszerű használatát. 

Az ellenőrzés során az Önkormányzat képviselője jogosult
a) a KIK használatában álló ingatlan területére, illetve KIK által használt irodai és egyéb célú helyiségeibe belépni és ott tartózkodni,

b) az ellenőrzés tárgyához kapcsolódó iratokba és más dokumentumokba, elektronikus adathordozón tárolt adatokba – a külön jogszabályokban meghatározott adat- és titokvédelmi előírások betartásával –  betekinteni, 

c) a KIK alkalmazottjától írásban vagy szóban felvilágosítást, információt kérni,

d) az átadott ingó vagyontárgyak meglétét és állagát ellenőrizni.

Az Önkormányzat az ellenőrzés megállapításairól értesíti a KIK-et, továbbá, amennyiben megállapításai annak hatáskörét érintik, az Állami Számvevőszéket is.
Működési költségek viselésének szabályai 

25. Az Önkormányzat  a KIK vagyonkezelésében levő ingatlan vagyon használatával kapcsolatos közüzemi díjaknak, az üzemeltetési költségeknek alapterületre illetve használati órára jutó, arányos részét fizeti KIK részére az alábbiak szerint:
Általános Iskola vonatkozásában (víz, csatorna, áram, valamint a fűtési költségek esetében ) alapterület arányában:  5%-ot

Tantermek, aula, zsibongó, műhelyek, WC-k:                350 m²

Könyvtár:                                                                        20 m²

Tornaterem vonatkozásában (víz, csatorna, áram, valamint a fűtési költségek esetében) használati órák arányában: 312 óra/év

KIK    8.448óra/év

Önkormányzat 312 óra/év

A 2013.05.01-től esedékes személyi juttatásokat az 2.sz. melléklet tartalmazza.
26. A fizetendő költséget évente január 31-ig, a közüzemi díjak módosulásának KSH által megadott százalékában, Felek kölcsönös egyeztetése után, az Önkormányzat korrigálhatja.
27. A KIK az Önkormányzatra  jutó költséget havonta utólag a tárgyhónapot követő hónap ötödik napjáig számlázza, amelyet az Önkormányzat a számla kézhezvételét követő 15 banki napon belül köteles a KIK bankszámlájára történő átutalással megfizetni. A fizetés késedelme esetén, a fizetési határnaptól a KIK-et a Ptk. szerinti késedelmi kamat illeti meg. 
A szerződés megszűnése

28. A szerződést Felek 2013. január 1-jétől határozatlan időtartamra kötik. A szerződés megszűnik, ha az állami köznevelési feladat ellátása az körülírt ingatlanban megszűnik.

29. A KIK a vagyonkezelői joga megszűnése esetén, a megszűnése napjától számított 20 napon belül köteles az ingatlant kiüríteni és azt rendeltetésszerű használatra alkalmas állapotban az Önkormányzat részére visszaadni. 
30. Amennyiben a KIK az ingatlant az előírt  határidőig nem hagyja el, az Önkormányzat jogosult a helyiségeket birtokba venni, a KIK a helyiségekben található ingóságairól két tanúval hitelesített leltárt készíteni, és a KIK-et az ingóságok 8 napon belüli elszállítására írásban felszólítani. 

31. Amennyiben a KIK az írásbeli felszólítását követő 8 napon belül nem szállítja el ingóságait, az Önkormányzat jogosult a KIK-nek az ingatlanban lévő vagyontárgyait a KIK költségén elszállíttatni, és megfelelő helyen történő raktározásáról a KIK költségén gondoskodni. 

32. A szerződés megszűnése esetén KIK cserehelyiségre igényt nem tarthat. 

33. A szerződés megszűnése esetén a vagyonkezelői jognak az ingatlan-nyilvántartásból való törléséről a KIK köteles gondoskodni.

Egyéb rendelkezések

34. A szerződést a Felek írásban jogosultak módosítani vagy kiegészíteni. 

35. Kapcsolattartók kijelölése: Felek a működtetési feladatok, illetve a használat Önkormányzat által történő ellenőrzése során kapcsolattartóként az alábbi személyeket jelölik meg:

Önkormányzat: 

Név: Mátrai Károly

Beosztás: Polgármester

Elérhetőségek: hivatal@repashutaonkormanyzat.t-online.hu
KIK: 

Név: Ragályiné Hajdú Zsuzsanna

Beosztás: Tankerület igazgató

Elérhetőségek: ragalyinehzs@bazmik.gov.hu
36. Felek megállapodnak abban, hogy a szerződésből adódó, vagy azzal kapcsolatban felmerülő vitákat vagy nézetkülönbségeket tárgyalások útján rendezik. Esetleges jogvitájukra a Miskolci Járásbíróság kizárólagos illetékességét kötik ki.

37. A szerződésre egyebekben a Ptk. előírásai az irányadók.

38. Szerződő Felek a szerződést együttesen elolvasták, és a közös értelmezést követően, mint akaratukkal mindenben megegyezőt, cégszerűen aláírták.

A szerződés a mellékleteivel együtt érvényes.

Mellékletek: 1 sz. melléklet, 2 sz. melléklet

Kelt: Miskolc 2013.05.15.

	Önkormányzat
	KIK

	ellenjegyzem:

Önkormányzat


	ellenjegyzem:

KIK


1.sz melléklet

Az önkormányzat által teljesített 

Személyi és dologi kiadások 2013.01.01-től 04.30-ig

Munkabér:

1 fő takarító        4x93.000.-= 372.000.- + járulék 100.440.-= 472.440.-

1 fő karbantartó  4x114.000.-=456.000.- + járulék 123.120.-=579.120.-

                                                                                                1.051.560.-

Dologi kiadás:

                                                                              Önkormányzat:                Klebelsberg Int.

Iskola fűtése:954.705/12X4=         318.235.-           17.202.-                              301.033.-

Tornaterem fűtése 650.550/12X4=216.850.-             7.723.-                              209.127.-

Iskola áram számla                           11.071.-                598.-                               10.473.-

Tornaterem áram számla                   11.578.-                418.-                               11 160.-

                                                        557.734.-           25.941.-                              531.793.-

Az iskola vonatkozásában a fűtési kiadás a hasznos alapterület alapján lett arányosan kiszámolva, mivel az iskola épületében működik a könyvtár (alapterülete 20 m²), az iskola hasznos alapterülete 370 m².

350 m² Klebelsberg Int.

  20 m² Önkormányzat

A tornaterem vonatkozásában a fűtési kiadás az Önkormányzat által heti 3X2 óra igénybevétel esetén lett kiszámítva.

365X24= 8.760 óra/ év

52X6    =   -312 óra/év (önkormányzatra vonakozóan)
                 8.448 óra /év(Klebelsberg Int.-re vonatkozóan)
Mindösszesen:  1.051.560.-

                        +    531.793.-

                           1.583.353.-

2.sz. melléklet 

2013. 05.01-től 2013.12.31-ig adódó személyi juttatások:

1 fő fűtő,karbantartó: 8x114.000.- =912.000.- + járulék:246.240.-    =1.158.240.-

1 fő takarító:       8x  93.000.- = 744.000.- + járulék:200.880.-          =  944.880.-
Összesen:                                                                                               2.103.120.-
Répáshuta Község Önkormányzata 2013.05.01-től átadja a 2 fő fizikai létszámot, a zökkenőmentes átálláshoz kéri a Bükki Szlovák Nemzetiségi Általános Iskola Igazgatójának közreműködését.
A képviselő-testület felhatalmazza a polgármestert a vagyonkezelési szerződés aláírására.

Határidő: 2013. május 15.

Felelős: polgármester

Ezt követően a polgármester megköszöni a részvételt és az ülést bezárja.

Kmf.


Mátrai Károly
Dr. Hegyközi Béla


polgármester
jegyző

